als_Latn dik_Latn sag_Latn
Gjuhë letërsi
Instituti i Gjuhësisë dhe i Letërsisë
(IGJL) në Tiranë ka qenë një institucion kërkimor-shkencor i Akademisë
së Shkencave të Shqipërisë (ASH), që nga themelimi i kësaj më 1972 e
deri në vitin 2007.
Fillimet e tij
lidhen me Institutin e Studimeve Shqiptare themeluar më 08.04.1940 në
Tiranë. Pas Çlirimit, më 1946 u themelua instituti i kërkimeve shkencore
me të njëjtin emër, i cili më 1948 u quajt Instituti i Shkencave. Me
zgjerimin e veprimtarisë shkencore u ngritën disa sektorë: i gramatikës
dhe i dialektologjisë, i leksikologjisë e i leksikografisë, i
terminologjisë, i historisë së letërsisë, i folklorit; së bashku me
sektorët e historisë dhe të arkeologjisë ata u përfshinë në Institutin e
Historisë e të Gjuhësisë më 1955.
Me
krijimin e Akademisë së Shkencave të Shqipërisë më 1972 sektorët
gjuhësorë e letrarë formuan Institutin e Gjuhësisë e të Letërsisë,
qendër kryesore për studimin e gjuhës dhe të letërsisë shqiptare.
Në
vitin 2008, me reformimin e Akademisë së Shkencave, IGJL u shkëput prej
saj, dhe bashkë me institutet e tjera albanologjike nën varësinë e
Akademisë së Shkencave formuan Qendrën e Studimeve Albanologjike, në
varësi të Ministrisë së Arsimit dhe të Shkencës.
Në Institutin e Gjuhësisë dhe të Letërsisë kanë dhënë ndihmesën e tyre
të çmuar punonjës shkencorë e figura studiuesish të shquar, si Kostaq
Cipo, Aleksandër Xhuvani, Eqrem Çabej, Selman Riza, Mahir Domi, Androkli
Kostallari, Lirak Dodbiba, Jani Thomai, Kolec Topalli, Ferdinand Leka,
Bahri Beci, Seit Mansaku etj
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ewe_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn plt_Latn pap_Latn deu_Latn